|  |
| --- |
| **Стандард 6. Квалитет, савременост и међународна усаглашеност студијског програма**Студијски програм је усклађен са савременим светским токовима и стањем струке, науке и уметности у одговарајућем образовно-научном, односно уметничко-образовном пољу и упоредив је са сличним програмима на иностраним високошколским установама, а посебно у оквиру европског образовног простора.  |
| **Опис** (не више од 300 речи)Специфичност студијског програма Геологија мастер академских студија са два понуђена модула и кроз њих више усмерења, као и структурна раздвојеност модула од самог почетка студијског програма, јесу последица специфичности положаја геологије у образовном систему у Србији, као и организационе структуре високошколске установе какав је Рударско-геолошког факултет. Универзитет у Београду - Рударско-геолошки факултет је једина образовна установа у Србији која школује стручњаке свих геолошких дисциплина. На другој страни, у готово свим европским земљама образовање и научно усавршавање у геологији обавља се у више високошколских центара, од којих сваки може бити, и обично јесте, усмерен на развијање једне или групе геолошких дисциплина. И поред наведених специфичности, према свом садржају и структури, студијски програм Геологија мастер академских студија на Рударско-геолошком факултету хармонизован je са постојећим програмима у европи и свету. Академски назив мастер геолог (Маст. геол.), трајање од једне године и вредност од 60 ЕСПБ, исходи учења, назив и садржај понуђених предмета, начини полагања испита и компетенције наставника, усаглашени су са значајним бројем високошколских установа европског образовног простора. Ово омогућава и значајну мобилност студената која се успешно спроводи у оквиру активних програма размене у којима високошколска установа учествује, као што је мрежа CEEPUS или различити билатерални програми.Све очекиване опште и предметно-специфичне компетенције свршених студената, као и исходи учења који проистичу из курикулума, усклађени су са документима Европске агенције за обезбеђење квалитета у високом образовању Велике Британије (Quality Assurance Agency for Higher Education UK) и Тунинг пројекта усаглашавања структуре високог образовања у Европи (Tuning Educational Stuctures in Europe), односно са препорукама ових докумената за области гео-наука и геологије.У прилогу је дата документација о студијским програмима геологије који се изводе на универзитетима у Единбургу (Велика Британија), Барцелони и Гранади (Шпанија). У поређењу са приказаним студијским програмима студијски програм за геологију Рударско-геолошког факултета има исти академски назив, исто трајање и 60 ЕСПБ, компатибилну структуру курикулума и преко 80% истоимених или аналогних предмета. |
| **Евиденција:** Документација о најмање три акредитована инострана програма, са којим је програм усклађен **-** [**Прилог 6.1**](../Prilozi/Prilog%206.1.doc)**,** [**Прилог 6.2**](../Prilozi/Prilog%206.2.doc)**,** [**Прилог 6.3**](../Prilozi/Prilog%206.3.doc)**,** Препоруке или усклађеност са одговарајућим добром праксом у европским институцијама - [**Прилог 6.4**](../Prilozi/Prilog%206.4%20Dokaz%20o%20usaglasenosti.doc) |